VALSTYBINĖS ENERGETIKOS INSPEKCIJOS PRIE ENERGETIKOS MINISTERIJOS

VIRŠININKAS

Įsakymas

DĖL SERTIFIKAVIMO ĮSTAIGOS VYKDOMŲ ATESTAVIMO PROCEDŪRŲ PATIKRINIMO AKTO FORMOS PATVIRTINIMO

2016 m. birželio 16 d. Nr. 1V-59

Vilnius

Vadovaudamasis Energetikos objektus, įrenginius statančių ir eksploatuojančių darbuotojų atestavimo tvarkos aprašo, patvirtinto Lietuvos Respublikos energetikos ministro 2012 m. lapkričio 7 d. įsakymu Nr. 1-220 „Dėl Energetikos objektus, įrenginius statančių ir eksploatuojančių darbuotojų atestavimo tvarkos aprašo patvirtinimo“, 12.6 papunkčiu ir Valstybinės energetikos inspekcijos prie Energetikos ministerijos nuostatų, patvirtintų Lietuvos Respublikos energetikos ministro 2016 m. kovo 31 d. įsakymu Nr. 1-105, 20.1 ir 20.4 papunkčiais:

1.	T v i r t i n u Sertifikavimo įstaigos vykdomų atestavimo procedūrų patikrinimo akto formą (pridedama).

2.	Į p a r e i g o j u:

2.1. Valstybinės energetikos inspekcijos prie Energetikos ministerijos (toliau – VEI) teritorinių skyrių vedėjus užtikrinti, kad jų vadovaujamų skyrių pareigūnai, vykdydami sertifikavimo įstaigos vykdomų atestavimo procedūrų patikrinimus, naudotų 1 punkte nurodytą patikrinimo akto formą;

2.2. VEI teritorinių skyrių pareigūnus 1 punkte nurodytus patikrinimo aktus registruoti dokumentų valdymo sistemoje, Sertifikavimo įstaigos vykdomų atestavimo procedūrų patikrinimų aktų registre ir saugoti juos teisės aktais nustatytą terminą dokumentacijos plane nurodytoje byloje. Užpildant naujo dokumento registravimo kortelę, būtina nurodyti patikrintos sertifikavimo įstaigos pavadinimą ir energetikos sektorių (elektros, šilumos, dujų, naftos) ir prisegti skanuotą patikrinimo aktą;

2.3.	VEI Planavimo ir kontrolės skyriaus pareigūnus atlikti sertifikavimo įstaigos vykdomų atestavimo procedūrų patikrinimo aktuose pateiktų pažeidimų analizę ir, nustačius pasikartojančius esminius pažeidimus, oficialiu raštu apie tai informuoti Nacionalinį akreditacijos biurą prie Ūkio ministerijos.

3.

P a v e d u:

3.1. įsakymo vykdymo kontrolę VEI viršininko pavaduotojui;

3.2. VEI Bendrųjų reikalų skyriui ne vėliau kaip kitą darbo dieną po šio įsakymo pasirašymo įregistruoti ir paskelbti jį Teisės aktų registre ir Valstybinės energetikos inspekcijos prie Energetikos ministerijos interneto svetainėje.

Viršininkas	Jurgis Dumbrava